રાજ્ય સરકારે ગુજરાતની જનતાના પ્રશ્નો તેમના ઘરઆંગણે જઇ ઉકેલવા ત્રણ તબક્કામાં સેવાસેતુના કાર્યક્રમો કર્યા છે. જેમાં એક કરોડ લોકોના પ્રશ્નો હલ થયાં છે અને ચોથો તબક્કો આગામી ૨૪મી ઓગસ્ટથી પ્રારંભ થશે. તેમ જણાવતાં મંત્રીશ્રી બચુભાઇ ખાબડે કહ્યું હતું કે, રાષ્ટ્રના વિકાસ માટે રાજ્યના વિકાસની વિભાવનાએ પ્રગતિનો નકશો કંડાર્યો છે. જનહિતના કલ્યાણ માટે મુખ્ય મંત્રીશ્રી વિજયભાઇ રૂપાણીના નેતૃત્વમાં સરકારે પારદર્શક, પ્રગતિશીલ, સંવેદનશીલ નિર્ણયો લીધા છે. ગ્રામજનો, યુવાનો, મહિલાઓ, વનબંધુઓ, વંચિતો, ખેડૂતો સૌ કોઇના સમતોલ વિકાસની ઇમારત ઉભી કરી છે.